CELEX: 62008CN0238
Language: fi
Date: 2008-06-03 00:00:00
Title: Asia C-238/08: Ennakkoratkaisupyyntö, jonka Cour de cassation (Ranska) on esittänyt 3.6.2008 — Google France v. CNRRH, Pierre-Alexis Thonet, Bruno Raboin ja Tiger, joka on Unicis -franchiseoikeuksien saaja

15.8.2008   
            
            
               FI
            
            
               Euroopan unionin virallinen lehti
            
            
               C 209/27
            
         Ennakkoratkaisupyyntö, jonka Cour de cassation (Ranska) on esittänyt 3.6.2008 — Google France v. CNRRH, Pierre-Alexis Thonet, Bruno Raboin ja Tiger, joka on ”Unicis”-franchiseoikeuksien saaja
   (Asia C-238/08)
   (2008/C 209/41)
   Oikeudenkäyntikieli: ranska
   Ennakkoratkaisua pyytänyt tuomioistuin
   Cour de cassation, Ranska (kaupallisten ja taloudellisten asioiden jaosto)
   Pääasian asianosaiset
   
      Kantaja: Google France
   
      Vastaajat: CNRRH, Pierre-Alexis Thonet, Bruno Raboin ja Tiger, joka on ”Unicis”-franchiseoikeuksien saaja
   Ennakkoratkaisukysymykset
   
               1)
            
            
               Loukataanko yksinoikeutta, joka tavaramerkin haltijalle taataan 21.12.1988 annetun ensimmäisen neuvoston direktiivin 89/104/ETY (1) 5 artiklassa, sillä, että taloudellinen toimija varaa internetin maksullisella indeksointisopimuksella hakusanan, jota käytettäessä esiin tulee linkki, jossa ehdotetaan vierailemista internetsivuilla, joita tämä taloudellinen toimija ylläpitää tarjotakseen myytäväksi tavaroita tai palveluita, ja jossa hakusanassa toistetaan tai jäljitellään kolmannen osapuolen samoja tai samankaltaisia tavaroita varten rekisteröimää tavaramerkkiä, ilman tämän tavaramerkin haltijan suostumusta?
            
         
               2)
            
            
               Onko jäsenvaltioiden tavaramerkkilainsäädännön lähentämisestä 21.12.1988 annetun ensimmäisen neuvoston direktiivin 89/104/ETY 5 artiklan 1 kohdan a ja b alakohtaa tulkittava siten, että maksullisen indeksointipalvelun tarjoaja, joka luovuttaa mainostajien käyttöön hakusanoja, joissa toistetaan tai jäljitellään rekisteröityjä tavaramerkkejä, ja järjestää indeksointisopimuksen avulla näiden hakusanojen perusteella toteutettavan sellaisten sponsoroitujen linkkien luomisen ja etuoikeutetun esillepanon, jotka johtavat internetsivuille, joilla tarjotaan myytäväksi tavaroita, jotka ovat samoja tai samankaltaisia kuin rekisteröidyn tavaramerkin kattamat tavarat, käyttää näitä tavaramerkkejä tavalla, joka tavaramerkin haltijalla on oikeus kieltää?
            
         
               3)
            
            
               Jos tällainen käyttö ei ole käyttöä, joka tavaramerkin haltijalla on oikeus kieltää direktiivin ja (yhteisön tavaramerkistä 20.12.1993 annetun asetuksen N:o 40/94) (2) nojalla, voidaanko katsoa, että maksullisen indeksointipalvelun tarjoaja tarjoaa tietoyhteiskunnan palvelua, jonka yhteydessä palvelun vastaanottajan toimittamia tietoja tallennetaan 8.6.2000 annetun direktiivin 2000/31 (3) 14 artiklassa tarkoitetulla tavalla, siten että palvelun tarjoajan vastuu ei voi syntyä ennen kuin tavaramerkin haltija on ilmoittanut sille, että mainostaja käyttää merkkiä lainvastaisella tavalla?
            
         
      (1)  Jäsenvaltioiden tavaramerkkilainsäädännön lähentämisestä 21.12.1988 annettu ensimmäinen neuvoston direktiivi 89/104/ETY (EYVL 1989, L 40, s. 1).
   
      (2)  EYVL 194, L 11, s. 1.
   
      (3)  Tietoyhteiskunnan palveluja, erityisesti sähköistä kaupankäyntiä, sisämarkkinoilla koskevista tietyistä oikeudellisista näkökohdista 8.6.2000 annetun Euroopan parlamentin ja neuvoston direktiivi 2000/31/EY (”Direktiivi sähköisestä kaupankäynnistä”) (EYVL L 178, s. 1).